Reggie Yates

**Reginald Yates** (ba dʋa o nɛ yʋʋm tusir, kɔbiswai nɛ pisnii nɛ tan, nwadis anu, dabpistan nɛ yinne, 31 May 1983) anɛ labadiei bɛ British television ni, ka len an walis DJ, one sɔbid gbana, nɛ one maan sini, o tʋm tʋʋm kaŋa ka da paae yʋʋm pistan. Yates diem Leo Jones diema bɛ sini kanɛ buon Doctor Who la mɛ tʋm BBC walis nɛ TV ni–o maal diema bɛdigʋ BBC Radio 1 ka li waae nɛ yʋʋm piiga nwana, ka mɛ len gɔs diema kanɛ an yʋʋma an BBC One singing show The Voice UK, o paas banɛ pinili li ka tʋmi li tʋʋma yʋʋma yi nɛ Holly Willoughby.

Yates da paasi gɔs nintaŋ diem kanɛ buon prime-time BBC One game show Prized Apart, on nɛ Emma Willis,  ka lɛn paas ITV2 reality show ka ba buon Release the Hounds la, lin yi yʋʋm tusayi nɛ piinɛ tan paae yʋʋm tusayi nɛ piinɛ yɔpɔi (2013 paae 2017) ka mɛ lɛn paas diem kanɛ an BBC Three documentary series, ka ba buon Reggie Yates' Extreme Russia, Extreme South Africa nɛ Extreme UK ka ba nɔk o kʋkɔri maal CBeebies animated cartoon series linɛ ka ba buon Rastamouse la.

Yʋʋm tusayi nɛ pisi nɛ yinne la (2021), Yates da yis o yiiga sini kanɛ ka o da gaad tuoni gɔsi li yela ka mɛ lɛn sɔbi li yela ka ba buon Pirates la.

## Pinilig
Yates' dʋadib, Felicia Asante nɛ Reginald "Jojo" Yates, ba da dʋa ba nɛ Ghana sʋʋlim; Amaa, o yaab, o saam saam one buon Harry da anɛ English accountant, George Yates biig, one tʋm salima tʋʋma. Harry Yates' ma Dorothy mɛ da paas nɛ Ghana's Euro-African community: o saam da anɛ British sankpanasnam gɔmɛna, Augustus George Lloyd, ka o ma Sarah da an Fante buudi, one da an kpaad nɛ kpikpinkpiŋi bɛ Dixcove, Ghana.

Yates nɔbig nɛ North London, ka kɛŋ sakuri bɛ Central Foundation Boys' School linɛ bɛ Cowper Street, Islington.

## Tʋʋma
Yates da yi television ni yiiga nɛ *Desmond's* on da an yʋma nii la. O da yi *Disney Club*, an Robbie. Yʋʋm tusir, kɔbiswai nɛ piswai nɛ nii (1998), Yates da anɛ labadies kanɛ ka ba da kaanbi buol o bɛ *Diggit* nɛ CITV ka ba buon o anina ye Robbie. Yʋʋm tusayi nɛ ayi (2002), o da pʋd o yʋʋr ye Carl Fenton diem biis diema dinɛ buon *Grange Hill* la. Lin yi yʋʋm tusayi nɛ ayi paae yʋʋm tusayi nɛ anaasi (2002 to 2004), one da tisid lasid daar labaya dinɛ ka ba da pʋdi li yʋʋr ye *Smile* la, ka mɛ paasi maal *Top of the Pops* on nɛ o tiraan kanɛ maal *Smile* ka ba buon o Fearne Cotton la, nɛ ban ti yisi li paalʋ BBC Two ni yʋʋm tusayi nɛ ayuobʋ, nwadis ayɔpɔi, dabis pistan daar (30 July 2006). O mɛ paasi maal *The Crust* nɛ *Dance Factory* nɛ o BBC Radio 1 diema.

Yʋʋm tusayi nɛ anu (2005) la ni, Yates da paas BBC yʋʋma nyaab *Comic Relief Does Fame Academy* paas nɛ Comic Relief, anina ka o da naae nidib anaasi zinigin. Diema la pʋʋgin, yʋʋma banɛ ka o da yʋʋm sieba anɛ "Boombastic", "You're The First, The Last, My Everything", "It Ain't Over Til It's Over", "U Can't Touch This" nɛ "This Old Heart of Mine (Is Weak for You)". O da yʋʋm "It Takes Two", on nɛ Edith Bowman, one da di yaan diema nwa pʋʋgin la. O da nɔk nɛ galʋʋrʋ wiigi niŋ o zug ka nyaan diem "Dancing on the Ceiling".

Yʋʋm tusayi nɛ ayuobʋ, nwadis ata, dabpiiga daar (10 March 2006) la, Yates da yi *Stars in Fast Cars* diema ni na nyaŋi nyana paae diema la laar, ka di yaan ka bas Elton Welsby nɛ Ben Fogle.

Yates da an labadiesi tis *Mighty Truck of Stuff* nɛ *Only in America* on nɛ Fearne Cotton bɛ CBBC nɛ diema yinne kanɛ bɛ BBC Radio 1. Banɛ da gɔsid bɛʋgin diema asibid daar nɛ alasid daar, da died nɛ yit JK and Joel. Ba diema da anɛ 7:00 a.m. paae 10:00 am. Ba da gaad tuonɛ maal *The Radio 1 Chart Show* lin da pinil nɛ yʋʋm tusayi nɛ ayɔpɔi, nwadis piiga, dabpiinɛ naasi ti paae alasid daar, yʋʋm tusayi nɛ awai, nwadis awai la, dabpisi (14 October 2007 paae Sunday 20 September 2009). Cotton da bas ya, ban da tis o kpɛŋ ka o yʋʋn tʋm bɛkɛʋg Radio 1 lin yi 10:00 a.m. paae 12:45 pm la, ka li kɛ ka Yates tisid labaya o kɔn.

Linɛ lɛn paas chart show la, Yates da gaad tuoni gɔs diem kanɛ an asibid daar diema, ka ba buon *The Radio 1 Request Show*, anina ka banɛ kɛlisid na nyaŋi sɔb labaari tɔlim bɛ buol nɛ fooni paal ye ba nwɛɛ yʋʋm kanɛ ka ba bɔɔd. Yʋʋm tusayi nɛ piinɛ yi, nwadis anaasi la (April 2012), ba da tis labaar ye Yates na naae diem kan ka gaad tuoni gɔs *The Official Chart*. O da tis labaar yʋʋm tusayi nɛ piinɛ yi, nwadis piinɛ yinne (November 2012) ye o na yi BBC Radio 1, ka diem kanɛ ka o da diem naarin anɛ yʋʋm kan, naar nwadig la, dabpisi ne atan (23 December).

Yʋʋm tusayi nɛ ayuobʋ (2006), Yates da yi Reality TV Special diem kane an *The Weakest Link* ka vootʋ yis nɔɔr anaasi ni.

Yʋʋm tusayi nɛ ayɔpɔi (2007), Yates da paas science-fiction series linɛ paas atan, *Doctor Who*, ka ba buon o Leo Jones anina, Tenth Doctor dɔlim taa Martha.

Yates da paasi diem series 1 of *Escape from Scorpion Island*, on nɛ o labadies tiraan Caroline Flack bɛ BBC 1 dabisa tan kɛŋ paae pisi nɛ yinne, nwadis awai la ni, yʋʋm tusay nɛ ayɔpɔi la (3 and 21 September 2007).

O da yina bɛ Dizzee Rascal  yʋʋm tusayi nɛ ayɔpɔi (2007) nɛ "Flex" ka paasi an sariakati bɛ parody TV show linɛ buon "Flex Factor" la.

Yates da paasi gɔs MOBO Awards yʋʋm tusayi nɛ wai (2009) la on nɛ Keri Hilson bɛ SECC, Glasgow. O mɛ maal diem banɛ an Glastonbury, Reading nɛ T in the Park la sini tis BBC Three, ka buos nimbanɛ ka ba yʋʋr yi wʋʋ Estelle nɛ 50 Cent buosa tis MTV specials. Yates da yi sini kanɛ buon *Jack Osbourne's Celebrity Adrenaline Junkie* la ni na biela.

Yates da paas *Family Guy* diema kanɛ bɛ BBC Three ni la, ka paas nɛ banɛ maal diema kan la nidib pisi ni.

Yʋʋm tusayi nɛ piinɛ yinne la (2011), Yates da dɔl one gaad sini la tuon, Rastamouse, bɛ CBeebies diem kanɛ buon *Rastamouse* la. Yʋʋm tusayi nɛ piinɛ yinne, nwadis atan ni (March 2011), o da paaas nɛ Lenny Henry, Angela Rippon, nɛ Samantha Womack ka ba maal sini ieed sʋŋiri bɛ BBC ye ba tis Comic Relief kanɛ buon *Rich, Famous and in the Slums*, sankan ka ba da tʋm nimbanɛ ka ba yʋʋr yi anaasi ka ba kɛŋ Kibera linɛ Kenya, Africa sʋʋlim la. Yʋʋm tusayi ne piinɛ yinne, nwadis piiga ni (October 2011), Yates da paas sini kanɛ ka Arjun Rose  maal, UK sʋʋlim ka ba buon *Demons Never Die* la ni, ka ba da buon o anina ye Officer Mason.

Yʋʋm tusayi nɛ piinɛyi la (2012), BBC Three dim diem kanɛ an Criminal Britain Season la ni, Yates da wɛlisi paal dinɛ an dabiem, sʋnpɛɛn nɛ zaba kanɛ bɛ dasam nɛ pʋasada laasidi maan. Diema la yʋʋr anɛ, *Reggie Yates: Teen Gangs*, da kɛ ka o da sɔnsid nɛ dasam nɛ pʋasada laasig kpɛɛmnam lin niŋ siem ka ba paasid laas ban ni.

Yʋʋm tusayi nɛ piinɛyi la ni (2012) nɛ yʋʋm tusayi nɛ piinɛ tan la ni (2013), Yates da gaad tuonɛ gɔs BBC One yʋʋma diema kanɛ buon *The Voice UK*, on nɛ one da gaad tuon yʋʋma ayi pʋʋgin anɛ Holly Willoughby. Banɛ da kɛna die ba nɔba anɛ Emma Willis nɛ Marvin Humes yʋʋm tusayi nɛ piinɛ tan la (2013).

Yʋʋm tusayi nɛ piinɛ tan la (2013), Yates da tʋ sur nɛ kɛŋ South Africa ye o maal sini kanɛ buon *Reggie Yates' Extreme South Africa: White Slums*, ka nidib da kɛlisi li yʋʋm tusayi nɛ piinɛ naasi la (2014) bɛ BBC Three. Li da an sʋm ka linzug ka o da lɛm maal linɛ buon *Reggie Yates' Extreme Russia* yʋʋm tusayi nɛ piinɛ nu, nwadis anaasi ni la (April 2015) tis BBC Three.

Yʋʋm tusayi nɛ piinɛ tan (2013), o sini kanɛ ka o da maal yiiga ka li yʋʋr buon *Patriarch* la da yi Channel 4 na ka li anɛ ban gbane ye ba maal sini ginma la, ka len maal sini kanɛ tial ayi la ka li yʋʋr buon *Date Night*, ka banɛ paas an Daniel Kaluuya nɛ Tony Way, linɛ da di yaan piini kanɛ buon "Best UK Short Film" linɛ bɛ London Independent Film Festival ni la. Yates da gaad tuoni gɔsid ITV2 diem kanɛ buon *Release the Hounds* la, lin yi yʋʋm tusayi nɛ piinɛ tan (2013) paae yʋʋm tusayi nɛ piinɛ yɔpɔi (2017). Matt Edmondson da die o nɔbir yʋʋm tusayi nɛ piine yɔpɔi ni (2017).

Yates da paas diem kanɛ an *Who Do You Think You Are?*, ka ba da wʋmi li yela yiiga yʋʋm tusayi nɛ piine naasi, nwadis awai, dabpisi nɛ anu daar la (25 September 2014), anina ka o da kɛŋ Ghana ye o baŋ o zak dim.

Yates nɛ Emma Willis da gaad diem kanɛ an sibid daar diema, Saturday-night game show *Prized Apart*  bɛ BBC One yʋʋm tusayi nɛ piine nu la (2015).

Yʋʋm tusayi nɛ ayuobʋ la (2016), Yates da die piini ye one an labadies kanɛ gaad o taaba on gaad tuoni gɔs diem kanɛ an Extreme Russia la yela, bɛ Royal Television Society Awards ka len die piini kanɛ an Best Multi-channel Programme bɛ Broadcast Awards.

On da kɛn tuoni maan o sini la, yʋʋm tusayi nɛ piinɛ yuobʋ ni la (2016) Yates diem kanɛ bɛ BBC ka ba buon *The Insider* la da kɛ ka o kpɛn pʋlʋs nʋʋsin bɛ Texas ka mɛ lɛn paas Unit 27 of the 56th Infantry Battalion linɛ bɛ Acapulco ni la ye o an soogia kanɛ zabidi tisid o tɛŋ.

Yʋʋm tusayi nɛ piinɛ nii (2018) ni, ba da maal Yates nɛ sariakati tis Koestler Trust  diem kanɛ an *I'm Still Here*, bɛ Southbank Centre, London, ka lin anɛ banɛ bɛ sarɛga ni, nɛ banɛ naani anina yi, ye ba paali ba nuug tʋʋma. Li pianazug da anɛ 'connections'. Yates yʋʋr paas *Powerlist*, ka li paal ye o paas nimbanɛ nyaŋi tiaki ba taaba bɛ UK ka yinɛ African/African-Caribbean sʋʋlim, yʋʋm tusayi nɛ piinɛ wai (2019), yʋʋm tusayi nɛ pisi (2020) nɛ yʋʋm tusayi nɛ pisi nɛ yinne (2021) kanl.

Yʋʋm tusayi nɛ pisi (2020), Yates television sini kanɛ buon *Make Me Famous* da yi BBC Three ni na.

Yʋʋm tusayi nɛ pisi nɛ yinne (2021) la, Yates da paasi maal sini kanɛ buon *Pirates*, ka yisi li paalʋ yʋʋs. Sini la anɛ siya ka ba maan laad ka ba da maali li yʋʋm tusir, kɔbiswai nɛ piswai saŋa (1990s) bɛ London, ka nidib da piana li yela sʋʋŋa.

### '''Yelgbɛlima'''
Yʋʋm tusayi nɛ piinɛ yɔpɔi ni (2017), BBC da mugusi ba mɛŋi nwɛɛ nuug tis Yates (nɛ tʋmtʋmnib banɛ maan sini, Sundog Pictures) sini kanɛ ka ba maal Australia tɛŋin  ka ba buon *Hidden Australia: Black in the Outback* la yela, Ba da maali li nɛ Wilcannia, New South Wales. Nidib la ka Yates da buosi ba buosa la da yel ye Yates nɛ o tʋmtʋm taaba la da maa ba nɛ. Ba da zabid nɛ ye Yates pʋ paal ban vʋm yela ka li dɔl suor wan wʋʋ on daa yeli ba siem la.

Yʋʋm tusayi ne piine yɔpɔi, nwadis piinɛ yinne la (November 2017), Yates da yel ya ye : "bunlinɛ kɛ ka zʋmaaŋ kanɛ duod na bɛɛ ba kɔn anɛ ye ba pʋ bɔɔd ye ba an sɔ wʋsa tuongatiba. Ba mɔri ba mɛŋ nyali, ba pʋ nɔki ba mɛŋi kɛŋ kɛ ka Jewish nid kanɛ yit west London an ba tuongatɛ, ba tɛŋ dim nɔɔ an ba tuongatib". Community Security Trust dim nid, Dave Rich ka ye on pian siem la ka sʋm, ka mɛ yel ye: "lababɛɛd kae paae Yates piana tis nidib siem ka li mɔr barigaŋ la". Yates da baŋ ye o pianak la pʋ dɔl suorɛ. O pianak kan zug, o da pʋ paasi maal yʋʋm tusayi nɛ piinɛ yɔpɔi (2017) diema dinɛ da buon *Top of the Pops* la.

Yʋʋm tusayi nɛ piinɛwai (2019) la, on da bɛ anina maan o MTV television diema kanɛ buon *Reggie Yates vs The World* bɛ Derry, Northern Ireland la, ba da paal ye zaba bɛdigʋ da duoe bɛ tɛnpʋʋgin la ka li da dɔlis nɛ anina ka ba da ku Lyra McKee. Detective Superintendent Jason Murphy one bɛ Police Service of Northern Ireland da yel ye nidib la yel siel la ka sidaa.

## Sininam

### '''Television'''
·        *Top of the Pops* (BBC One; 2004–2016) – labadies, on nɛ Fearne Cotton

·        *Mighty Truck of Stuff* (CBBC Channel; 2005) – labadies

·        *Only in America* (CBBC Channel; 2005) – labadies, on nɛ Fearne Cotton

·        *Dance Factory*

·        *Beckham's Hotshots*

·        *Smile* (BBC Two)

·        *Bring It On* (BBC One)

·        *UGetMe* (CBBC & BBC One)

·        *Trevor Nelson's Lowdown* (BBC Three)

·        *The Big C Concert* (BBC)

·        *Blue Peter Jubilee Special* (BBC)

·        *Kids Passport to London* (Miramax)

·        *Disney Club*

·        *Diggit*, *RoadHog* (Buena Vista)

·        *Get 100* (BBC Two; 2007)

·        *Escape from Scorpion Island* (CBBC Channel; 2007) – Co-presenter, with Caroline Flack

·        *The Almost Perfect Guide to Life* (BBC Switch)

·        *MTV Base Backstage EMA 2007* (MTV Base)

·        *MOBO Awards* (BBC; 2009)

·        *School for Stars (CBBC) – Narrator*

·        *Autistic Superstars 2010* (BBC Three)

·        *Frankenstein's Wedding... Live in Leeds* (BBC Three)

·        *Reggie Yates: Teen Gangs* (BBC Three) – Presenter

·        *This is Justin Bieber* (ITV; 2011) – Presenter

·        *The Voice UK* (BBC One; 2012–2013) – Co-presenter, with Holly Willoughby

·        *Unity: A Concert for Stephen Lawrence* (BBC One)

·        *Release the Hounds* (ITV2; 2013–2017) – Presenter

·        *Who Do You Think You Are?* (BBC One; 2014) – Subject

·        *Reggie Yates: Extreme South Africa* (BBC Three) – Presenter

·        *Reggie & Thunderbirds: No Strings Attached* (ITV2; 2015) – Presenter

·        *Thunderbirds Are Go* – Ellis the Security Guard (voice)

·        *Reggie Yates: Extreme Russia* (BBC Three; 2015–) – Presenter

·        *Prized Apart* (BBC One; 2015) – Co-presenter, with Emma Willis

·        *Reggie Yates: Race Riots USA* – Presenter

·        *Reggie Yates Extreme Countries* (BBC Three; 2015–) – Presenter

·        *Reggie Yates: The Insider* (BBC Three; 2016–) – Presenter

·        *Special Forces: Ultimate Hell Week* (BBC Two; series 2, 2017–) – Presenter

·        *Reggie in China* (BBC Two; series 1, 2019) – Presenter

### '''Radio'''
·        *Fearne & Reggie* (BBC Radio 1)

·        *The Trevor Nelson Show* (BBC Radio 1)

·        *Reg & Dev* (BBC Radio 1Xtra)

·        *Smile Radio* (Smile Website)

·        *The UK Top 40 (Formally known as Radio 1's Chart Show)* (BBC Radio 1)

·        *The Fearne & Reggie Saturday request show* (BBC Radio 1)

·        *The Request Show with Reggie Yates* (BBC Radio 1)

·        *The Official Chart with Reggie Yates* (BBC Radio 1)

### '''Television sini diema'''
·        *Thunderbirds Are Go* (ITV)

·        *The Crust* (Archie)

·        *UGetMe* (Calvin)

·        *Grange Hill* (BBC)

·        *The Bill* (ITV)

·        *Priest* (Screen Two)

·        *Family Affairs* (Five)

·        *I Bring You Frankincense* (Crucial Films)

·        *Ghostbusters of East Finchley* (BBC)

·        *Agent Z and the Penguin from Mars* (Jenks) (BBC)

·        *Focus* (Harrison) (BBC Schools)

·        *Pirates* (Child's Play)

·        *Children's Society* (Breechhurst)

·        *Between the Lines* (BBC)

·        *Desmond's* (Humphrey Barclay)

·        *Promotional Advert* (Trouble TV)

·        *Stars in Fast Cars* (BBC)

·        *Doctor Who* (BBC) (as Leo Jones)

·        *Trinity* (ITV2)

·        *Rastamouse*(CBeebies)

·        *Playhouse Presents* – Episode: "The Pavement Psychologist" (Sky Arts), Series 2 2013 (as Tommy)

·        *Release the Hounds* (ITV) 2013–2017

·        *Reggie Yates: Outside Man* (Netflix) 2017

### '''Gbaŋ sɔb nɛ sini tuongat'''
·        *Patriarch* (2013). Nidib atan da maal: Trevor Laird, Ansu Kabia nɛ Kareem Onyiukah.

·        *Date Night* (2014) – da die piini Best UK Short Film bɛ London Independent Film Festival

·        *Shelter* (2015)

·        *Roadkill* (2016)

·        *Make Me Famous* (2020)

·        *Pirates* (2021)

## Piini
**National Television Awards**

**Royal Television Society Television Awards**

**Broadcast Awards**

**Broadcast Digital Awards**

**Edinburgh TV Awards**

**Attitude Pride Awards**

**London Independent Film Awards**

**Children's BAFTA Awards** 

**Gbanvɛɛnsa**

## Gbanvɛɛnsa